Document ID: /roh_data/filtered/fineweb-2-filterrobots_roh.jsonl.gz/56291

Lubientschas da carar
Igls anteriours cumegns an Surses vevan relaschea per lour territoris communals reglamaints da carar cun vehichels a motor sen veias communalas ordvart vischnanca. Chellas leschas valan er venavant anfignen tgi la radunanza communala da Surses ò approvo ena nova lescha tgi vala pigl antier cumegn da Surses. Divers digls anteriours cumegns tarmattevan las lubientschas automaticamaintg allas persungas tgi vevan igl dretg da carar sen las veias correspondentas. Chella practica na so aglmanc ad interim betg neir mantigneida. Chegl vot deir tgi las persungas tgi on igl dretg resp. dabasigns d’ena lubientscha da carar sen las veias communalas ordvart vischnanca on da s’annunztgier tar la canzleia communala (tel. 081 659 11 60 u e-mail <email-pii>).